**Doložka finančných, ekonomických, environmentálnych vplyvov, vplyvov**

**na zamestnanosť a podnikateľské prostredie**

**Odhad dopadov na verejné financie**

 V doložke sú posudzované dopady spojené s prijatím vládneho návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov súvisiace s prehodnocovaním a spätným priznávaním invalidných dôchodkov.

**I.I. Odhad dopadov na štátny rozpočet**

 Vládny návrh zákona nemá priamy dopad na štátny rozpočet. Všetky náklady súvisiace s prehodnocovaním a priznávaním invalidných dôchodkov bude znášať Sociálna poisťovňa.

**I.II. Odhad dopadov na rozpočet Sociálnej poisťovne**

Prehodnocovanie a spätné priznávanie invalidných dôchodkov má na rozpočet Sociálnej poisťovne priamy dopad. Sociálna poisťovňa do 18. júla 2006 preskúmala invaliditu u 135 474 poberateľov invalidného dôchodku, z toho v 10 282 prípadoch bol invalidný dôchodok odňatý, v 12 907 prípadoch došlo k zníženiu stupňa invalidity a v 4 283 prípadoch došlo k zvýšeniu stupňa invalidity.

 Vzhľadom k vyššie uvedenému Sociálna poisťovňa bude mať v rokoch 2007 – 2010 nasledovné zvýšené výdavky (v  mil. Sk):

|  |  |  |  |  |
| --- | --- | --- | --- | --- |
| rok | 2007 | 2008 | 2009 | 2010 |
| zvýšenie | 1480 | 417 | 342 | 347 |

**Odhad dopadov na obyvateľstvo, hospodárenie podnikateľskej sféry a iných právnických osôb**

Vládny návrh zákona nemá vplyv na hospodárenie podnikateľskej sféry a iných právnických osôb. Vládny návrh zákona pozitívne ovplyvní dôchodkové príjmy dotknutých osôb.

**Odhad dopadov na životné prostredie**

Vládny návrh zákona nemá vplyv na životné prostredie.

**Odhad dopadov na zamestnanosť**

Vládny návrh zákona nemá vplyv na zamestnanosť v Slovenskej republike.